अशोक लीलैंड की जून बिक्री 5 फीसदी घटी  
हिंदुजा समूह की कंपनी अशोक लीलैंड के वाणिज्यिक वाहनों की की जून, 2011 की बिक्री एक साल पहले इसी माह से 4.63 फीसदी कम रही।
हिंदुजा समूह की कंपनी अशोक लीलैंड के वाणिज्यिक वाहनों की की जून, 2011 की बिक्री एक साल पहले इसी माह से 4.63 फीसदी कम रही। कंपनी की एक विज्ञप्ति के अनुसार इस बार जून में उसने 8,009 वाणिज्यिक वाहन बेचे, जबकि पिछले साल के इसी माह बिक्री 8,398 थी।  आलोच्य माह में कंपनी की घरेलू बिक्री 8.98 फीसदी घटकर 6,824 वाहन पर आ गई, जो इससे पिछले साल के इसी माह में 7,497 वाहन थी। हालांकि इस दौरान कंपनी का निर्यात 31.52 फीसदी बढ़कर 1,185 वाहन पर पहुंच गया, जो इससे पिछले साल के इसी माह में 901 वाहन था।  इस माह में कंपनी की मध्यम एवं भारी वाहनों की घरेलू बिक्री 8.36 प्रतिशत घटकर 6,783 वाहन पर आ गया, जो पिछले साल के इसी माह में 7,402 वाहन थी।